Diari Oficial de la Generalitat Valenciana


Sumari del DOGV 4552, del 25-07-2003 (2003/8448)

Informació pública del projecte de reparcel·lació forçosa del sector residencial R-1, Bola I, terme municipal de Xàtiva.
------------------------------------------------------------------------------------------------------------------------

### Dades del document

Número de DOGV
:   4552

Data del DOGV
:   25-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8448


Organisme emissor
:   Ajuntament de Xàtiva

Tipus de document
:   Anunci

Informació pública del projecte de reparcel·lació forçosa del sector residencial R-1, Bola I, terme municipal de Xàtiva. [2003/M8448]
  
En virtut de la Resolució de l'Alcaldia de data 20 de juny de 2003, se sotmet a informació pública el projecte de reparcel·lació forçosa del sector residencial R-1, Bola I, promoguda per la mercantil Plan Parcial Camí La Bola, SL, adjudicatària del programa d'actuació integrada del sector R-1, Bola I, inclosa en el sòl urbanitzable residencial de Xàtiva, amb una superfície interna total de 79.585,32 metres quadrats, completant la unitat reparcel·lable amb dos àmbits externs que materialitzen l'aprofitament extern en este sector, denominats ID-76.2 amb una superfície de 14.992,35 metres quadrats i ED-60.4, amb una superfície de 9.543,41 metres quadrats.
  
Vist que, per acord del Ple de l'Ajuntament de Xàtiva, de data 10 de maig de 2001, es va aprovar el programa d'actuació integrada, es va adjudicar a la mercantil Plan Parcial Camí La Bola, SL, en data 8 de novembre de 2001, i està constituït per la següent documentació: alternativa tècnica del programa per al desenvolupament de l'actuació integrada, avantprojecte d'urbanització de la unitat d'execució i pla parcial de millora de l'ordenació detallada.
  
Vist el conveni urbanístic aprovat per acord de la Comissió de Govern de 29 de juliol de 2002, que regix les relacions entre l'urbanitzador i la corporació, degudament formalitzat i subscrit per ambdues parts, i amb posterioritat vist l'acord plenari adoptat de data 7 de novembre de 2002, per a l'aprovació del projecte d'urbanització.
  
De conformitat amb el que disposa l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el projecte de reparcel·lació forçosa se sotmetrà a informació pública, mitjançant anunci en un diari d'informació general editat a la comunitat i simultàniament en el Diari Oficial de la Generalitat Valenciana, durant la qual, es podran formular al·legacions durant 20 dies hàbils, comptats des de la publicació de l'edicte en el Diari Oficial de la Generalitat Valenciana, i també es podran consultar en este Ajuntament, Departament d'Urbanisme, les actuacions que es deriven de la documentació esmentada.
  
La documentació que s'exposa al públic està constituïda per un projecte de reparcel·lació forçosa, amb un pressupost general de 5.454.404,27 euros, IVA inclòs, incloses, per tant, despeses generals, despeses d'indemnitzacions, benefici industrial, honoraris per redacció de projectes, direcció d'obres, així com despeses de gestió i el 26,136% del pressupost de col·lector d'evacuació d'aigües pluvials.